拜哭泣尽哀。长大入学，馆舍旁有少妇以容来诲，见即垂目急避。万历二十八年（1600年）庚子中举人，会父宋日干入京赶考卒于雄县旅舍，鸣梧闻讣，跣行暑雨中，扶榇归沂，朝夕泣拜，哀感行路。嗣丁继母忧，结庐墓侧，相继六载。服阕，四十七年登己未科进士，授行人，疏参魏忠贤，阉党魏良卿欲招至之，不从，天启七年被勒令闲住。崇祯初，起升兵科给事中，改掌吏科，历尚宝司卿，官至都察院左佥都御史，卒赠都察院副都御史。所着有《琅邪集》、《近圣居文集》及《羲义集成》等书，殁后崇祀乡贤，又附祭忠孝祠。有子宋之普、宋之韩。